Λόφοι Πέντλαντ

Οι Λόφοι Πέντλαντ (αγγλ. Pentland Hills) είναι μια σειρά λόφων στα νοτιοδυτικά του Εδιμβούργου, της πρωτεύουσας της Σκωτίας. Η λοφοσειρά έχει μήκος πάνω από 30 χιλιόμετρα, μέγιστο υψόμετρο 579 μέτρα πάνω από την επιφάνεια της θάλασσας, και εκτείνεται προς το Μπίγκαρ και το άνω μέρος της κοιλάδας του ποταμού Κλάυντ. Ετυμολογία Η ονομασία καταγράφεται για πρώτη φορά για το «Αγρόκτημα του Πέντλαντ (περ. 1050, 1200 μ.Χ.) και πιθανώς ετυμολογείται από τα πρωτοβριτονικά στοιχεία pen και llan, έχοντας την έννοια του llan (κοινό τοπωνυμικό συνθετικό, ίσως με τη σημασία «καθαρισμένη γη») στην κορυφή λόφου. Από τον ύστερο 15ο έως τα μέσα του 16ου αιώνα σώζονται μεταβιβάσεις γαιών αναφερόμενες σε Pentlandmure και Pentland. Το συνθετικό -mure/-muir στο πρώτο τοπωνύμιο αναφέρεται σε κοινά βοσκοτόπια, όπου τα εκτρεφόμενα στο αγρόκτημα ζώα θα έβοσκαν το καλοκαίρι. Βαθμιαία η ονομασία συνδέθηκε ειδικότερα με τις πλαγιές των κοντινών λόφων (ίσως των σημερινών λόφων Άλερμιουρ, Γουντχάουζλη ή Κασλ Λω, που ανήκουν στη λοφοσειρά Πέντλαντ).. Κατάλογος κορυφών Οι επιμέρους λόφοι και κορυφές των Πέντλαντ περιλαμβάνουν μεταξύ άλλων: Σκαλντ Λω (Scald Law, 579 μέτρα) Κάρνεθυ Χιλ (Carnethy Hill, 573 μ.) Ηστ Καιρν (East Cairn Hill, 567 μ.) Σάουθ Μπλακ Χιλ (South Black Hill, 563 μ.) Γουέστ Καιρν (West Cairn Hill, 562 μ.) Γουέστ Κιπ (West Kip, 551 μ.) Μπάυρχοουπ Μάουντ (Byrehope Mount, 536 μ.) Μάουντ Μω (Mount Maw, 535 μ) Ηστ Κιπ (East Kip, 534 μ) Τέρνχαουζ Χιλ (Turnhouse Hill, 506 μ.) Μπλακ Χιλ (Black Hill, 501 μ.) Άλερμιουρ (Allermuir Hill, 493 μ.) Κασλ Λω (Castle Law Hill, 488 μ.) Καίρκετον (Caerketton Hill, 478 μ.) Παραπομπές